สำนักงานคณะกรรมการพัฒนาระบบราชการ

สำนักงานคณะกรรมการพัฒนาระบบราชการ หรือชื่อย่อ สำนักงาน ก.พ.ร. เป็นส่วนราชการไทยประเภทกรม สังกัดสำนักนายกรัฐมนตรี มีหน้าที่ริเริ่ม ผลักดัน และเสนอแนะนโยบายต่อคณะรัฐมนตรีในเรื่องที่เป็นประโยชน์ต่อการปฏิบัติราชการ และการพัฒนาระบบราชการ ผ่านกลไกต่าง ๆ (ก.พ.ร. อ.ก.พ.ร. คตป.) เพื่อให้เกิดการบริหารกิจการบ้านเมืองที่ดี (Good Governance) เพื่อประโยชน์สุขของประชาชน ตามมาตรา 3/1  ของพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 เป็นหน่วยงานทั้งของรัฐและรัฐวิสาหกิจ

 ประวัติ 

การปฏิรูประบบราชการเมื่อปี พ.ศ. 2545 ส่งผลให้มีการปรับเปลี่ยนกระบวนการบริหารงานและการปรับปรุงโครงสร้างส่วนราชการในทุกกระทรวง ทบวง กรม ครั้งใหญ่ ซึ่งเป็นผลมาจากพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และ พระราชบัญญัติปรับปรุงกระทรวง ทบวง กรม พ.ศ. 2545 ที่มีผลบังคับใช้เมื่อวันที่ 3 ตุลาคม พ.ศ. 2545 โดยมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ได้มุ่งเน้นให้การบริหารราชการแผ่นดินต้องเป็นไปเพื่อประโยชน์สุขของประชาชนและเกิดผลสัมฤทธิ์ต่อภารกิจของรัฐ และกำหนดให้มี คณะกรรมการพัฒนาระบบราชการ (ก.พ.ร.) เป็นกลไกขับเคลื่อนให้เกิดผลสัมฤทธิ์ดังกล่าว โดยมี สำนักงานคณะกรรมการพัฒนาระบบราชการ (สำนักงาน ก.พ.ร.) เป็นหน่วยงานหลักในการพัฒนาระบบราชการ ทำหน้าที่สนับสนุนการทำงานของคณะกรรมการพัฒนาระบบราชการ ในการเสนอแนะและให้คำปรึกษาแก่คณะรัฐมนตรีเกี่ยวกับการพัฒนาระบบราชการและงานของรัฐอย่างอื่น ซึ่งรวมถึงโครงสร้างระบบราชการ ระบบงบประมาณ ระบบบุคลากร มาตรฐานทางคุณธรรมและจริยธรรม ค่าตอบแทน และวิธีปฏิบัติราชการอื่น ให้เป็นไปตามเจตนารมณ์ของพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

จึงนับได้ว่าสำนักงาน ก.พ.ร. ถือกำเนิดขึ้นเมื่อวันที่ 3 ตุลาคม 2545 โดยในครั้งนั้นได้กำหนดให้สำนักงาน ก.พ.ร. มีลักษณะเป็นส่วนราชการในสำนักนายกรัฐมนตรีที่ไม่มีฐานะเป็นกรม ขึ้นตรงต่อนายกรัฐมนตรี

ต่อมา พระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ซึ่งมีผลบังคับใช้เมื่อวันที่ 15 กันยายน 2550 ได้กำหนดให้สำนักงาน ก.พ.ร. เป็นส่วนราชการในสำนักนายกรัฐมนตรี ทำหน้าที่รับผิดชอบงานธุรการของ ก.พ.ร. และหน้าที่อื่นตามที่กฎหมายหรือ ก.พ.ร. กำหนด โดยมีเลขาธิการ ก.พ.ร. ซึ่งเป็นข้าราชการพลเรือนสามัญ เป็นผู้บังคับบัญชาข้าราชการและลูกจ้างของสำนักงาน ก.พ.ร. และรับผิดชอบการปฏิบัติราชการขึ้นตรงต่อนายกรัฐมนตรี ดังนั้น สำนักงาน ก.พ.ร. จึงถือเอาวันที่ 15 กันยายนของทุกปี เป็นวันคล้ายวันสถาปนาสำนักงาน ก.พ.ร.

 คณะกรรมการ 
คณะรัฐมนตรีไทย มีมติคณะรัฐมนตรีเมื่อวันที่ 29 กรกฎาคม พ.ศ. 2563 แต่งตั้ง คณะกรรมการพัฒนาระบบราชการดังรายนามต่อไปนี้
 ด้านการเงินการคลัง รองศาสตรจารย์วรากรณ์ สามโกเศศ 
 ด้านเศรษฐศาสตร์ นางสาวรื่นวดี สุวรรณมงคล  
 ด้านรัฐศาสตร์ นายนรชิต สิงหเสนี 
 ด้านรัฐศาสตร์ นายไมตรี อินทุสุต 
 ด้านนิติศาสตร์ ศาสตราจารย์พิเศษธงทอง จันทรางศุ 
 ด้านนิติศาสตร์ นายปกรณ์ นิลประพันธ์ 
 ด้านบริหารรัฐกิจ ศาสตราจารย์พิเศษทศพร ศิริสัมพันธ์
 ด้านบริหารธุรกิจ นายประเสริฐ บุญสัมพันธ์ 
 ด้านจิตวิทยาองค์การ นายปิยวัฒน์ ศิวรักษ์
 ด้านสังคมวิทยา นายบัณฑูร เศรษฐศิโรตม์

 รายนามเลขาธิการ 
 รายนาม วาระการดำรงตำแหน่ง 1.ศ.(พิเศษ) ทศพร ศิริสัมพันธ์ 1 ตุลาคม พ.ศ. 2545 - 30 กันยายน พ.ศ. 2556 (ครั้งที่ 1) 1 ตุลาคม พ.ศ. 2559ประกาศสำนักนายกรัฐมนตรี เรื่อง แต่งตั้งข้าราชการพลเรือน - 28 มิถุนายน พ.ศ. 2561 (ครั้งที่ 2) 2. อารีพงศ์ ภู่ชอุ่ม 1 ตุลาคม พ.ศ. 2556 - 26 มิถุนายน พ.ศ. 2557 3. พงษ์อาจ ตรีกิจวัฒนากุล (รักษาการ) 27 มิถุนายน พ.ศ. 2557 - 30 กันยายน พ.ศ. 2558 4. ชูเกียรติ รัตนชัยชาญ 1 ตุลาคม พ.ศ. 2558ประกาศสำนักนายกรัฐมนตรี เรื่อง แต่งตั้งข้าราชการพลเรือน  - 30 กันยายน พ.ศ. 2559 5. ปกรณ์ นิลประพันธ์ 29 มิถุนายน พ.ศ. 2561ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ (จำนวน ๒ ราย ๑.นายทศพร ศิริสัมพันธ์ ๒.นายปกรณ์ นิลประพันธ์) - 30 มกราคม 2563 6. อ้อนฟ้า เวชชาชีวะ 6 กุมภาพันธ์ พ.ศ. 2563ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ - 30 กันยายน พ.ศ. 2568 (ครั้งที่ 1) 22 พฤศจิกายน พ.ศ. 2568 - ปัจจุบัน (ครั้งที่ 2)

 ดูเพิ่ม 
 สถาบันส่งเสริมการบริหารกิจการบ้านเมืองที่ดี สังกัดสำนักงานคณะกรรมการพัฒนาระบบราชการ

 อ้างอิง 

 แหล่งข้อมูลอื่น 
 สำนักงานคณะกรรมการพัฒนาระบบราชการ 

พัฒนาระบบราชการ (สำนักงานคณะกรรมการ)

หมวดหมู่:ธรรมาภิบาล
หมวดหมู่:องค์การที่ก่อตั้งในปี พ.ศ. 2545
หมวดหมู่:หน่วยงานของรัฐบาลไทยในเขตดุสิต